| Medaljeoversikt |
| --- |
| Konkurrerte for Norges flagg Norge |
|  i langrenn: |
| Langrenn Norgesmesterskap |
| Gull | 2022 Lygnasæter |  Lagprint |
| Gull | 2023 Gjøvik |  Sprint fristil |
| Gull | 2023 Tolga |  Lagprint |
| Sølv | 2019 Meråker | Sprint fristil |
| Bronse | 2020 Drammen |  3x5 km stafett |
| Langrenn Junior-VM |
| Gull | 2019 Lahtis | Sprint klassisk |
| Gull | 2019 Lahtis | 4 × 3,3 km stafett |
| Sølv | 2018 Goms | Sprint fri |
| Langrenn Junior-NM |
| Gull | 2018 Steinkjer | K 19/20 år 5 km fri |
| Gull | 2018 Steinkjer | Stafett 4 x 3,75 km |
| Gull | 2018 Oslo | K 19/20 år sprint |
| Gull | 2017 Oslo | K 18 år sprint |
| Gull | 2017 Voss | K 18 år 5 km klassisk |
| Gull | 2016 Hovden | K 17 år sprint |
| Gull | 2016 Gåsbu | K 17 år 5 km fri |
| Gull | 2016 Gåsbu | K 17 år 7,5 km klassisk |
| Sølv | 2017 Voss | Stafett 4 x 3,75 km |
| Bronse | 2016 Gåsbu | Stafett 4 x 3,75 km |
|  Antall enkeltseire i verdenscupen: 10*Per 15. mars 2024* |

**Kristine Stavås Skistad** (født 8. februar 1999) er en norsk langrennsløper som representerer Konnerud Idrettslag. Hun har gull på sprinten og på stafetten i junior-VM på ski 2019. Skistad tok sin videregående utdanning ved Norges Toppidrettsgymnas på Lillehammer (2015–2018).

Idrettskarriere
---------------

### Sesongen 2015/16

Skistad vant klasse kvinner 17 under Norgescupen i langrenn for junior 2015/16, etter at hun vant fem av de ni norgescuprennene. Hun deltok i junior-NM på ski 2016, og vant der 7,5 km klassisk, 5 km fri og sprinten. I tillegg fikk hun bronse i 4 × 3,75 km sammen med Buskerud lag 1. 

### Sesongen 2016/17

Junior-VM på ski 2017 ble arrangert i Park City i USA, og Skistad ble der nummer tolv i sprint klassisk. Norge kom på ellevteplass på stafetten. Hun deltok i junior-NM på ski 2017, og vant denne gangen sprinten og 5 km klassisk i 18-årsklassen. Buskerud 1 fikk sølv på 4 × 3,75 km stafett med Skistad på laget. Hun fullførte ikke 10 km klassisk. 

Hun vant klasse kvinner 18 under norgescupen i langrenn for junior 2016/17 etter å ha vunnet seks av ti renn. 

### Sesongen 2017/18

Hun kom på niendeplass på sprinten under NM på ski 2018. Under junior-VM på ski 2018 i Goms tok hun sølv på sprinten, etter svenske Moa Lundgren, og hun kom på femteplass på 5 km klassisk og på 33.-plass på 5+5 km skiatlon. I tillegg deltok hun på Norges stafettlag som kom på sjuendeplass på 4 × 3,3 km stafett. 

I junior-NM på ski 2018 vant hun sprinten og 5 km fri teknikk i klassen K19/20, og hun fikk også gull på 4 × 3,75 km. Hun debuterte i verdenscupen med 51.-plass på sprint i Drammen 7. mars 2018. 

### Sesongen 2018/19

Skistad åpnet sprint-sesongen 2018/2019 med en andreplass i sesongåpningen på Beitostølen. Den 30. november ble hun beste norske utøver i verdenscupsprinten på Lillehammer, med en femteplass. Hun vant sprinten under junior-VM på ski 2019, foran Monika Skinder fra Polen og Anita Korva fra Finland, og hun gikk ankeretappen på Norges lag som tok gull på 4 × 3,3 km stafett. De andre på laget var Kristin Austgulen Fosnæs, Astrid Stav og Helene Marie Fossesholm. Hun endte på 72.-plass sammenlagt med 46 poeng i verdenscupen i langrenn 2018/19.

I NM 2019 i Meråker kom hun på andreplass på sprint fristil, bare slått av Lotta Udnes Weng. Skistad hadde store forhåpninger foran sprinten i VM i Seefeld, men hun falt i semifinalen.

I april 2019 vant hun 100 meter supersprint under Janteloppet, der hun gikk inn på tiden 12,36 sekunder. Denne tiden ville vært verdensrekord på distansen, hadde det ikke vært for at Maja Dahlqvist hadde gått distansen på 12,20 sekunder tidligere samme dag.

### Sesongen 2019/20

Foran 2019/20-sesongen ble Skistad tatt ut av landslaget, og ble plassert på rekruttlandslaget. Hun ble overtrent sommeren 2019, og måtte ta tre uker treningsfri. Hun ble også tatt ut av løpet da hun deltok i Blinkfestivalen 2019, fordi hun lå an til å bli tatt igjen av tetgruppen. Under Sesongåpningen på Beitostølen i november endte hun på 13.-plass på sprinten og 47.-plass på 10 km klassisk. Hun ble tatt ut til verdenscuprennet i Planica i desember, men ble slått ut i kvartfinalen på sprinten der, og endte på 26.-plass.

Hun startet 2020 med deltakelse i Skandinavisk Cup i Nes skianlegg, og kom der på femteplass på sprinten og 37.-plass på 10 km klassisk. Hun deltok i verdenscupsprinten i Dresden i januar, men falt i kvartfinalen, og ble slått ut. Den 17. januar vant hun sprinten i U23-NM i langrenn 2020, som var lagt inn som en del av norgescuprennet på Lygna.

NM i langrenn 2020 ble arrangert i Drammen, og Skistad kom der på sjetteplass på sprinten og 32.-plass på 15 km klassisk. På stafetten kom Konnerud på tredjeplass, der Skistad gikk ankeretappen.

### Sesongene fra 2020 til 2022

Sammen med Maria Hartz Melling gikk hun på Konneruds lag som tok gull på lagsprint under norgesmesterskapet på ski 2022.

### Sesongen 2022/23

I NM 2023 på Gjøvik tok Skistad gull på sprinten.

Skistad tok sin første verdenscupseier da hun vant sprint klassisk i Les Rousses 28. januar 2023.

Hun kom på 5.-plass på sprint i VM i Planica. Etter VM vant hun de fire resterende sprintrenn i verdenscupen, først på hjemmebane i Drammen, så i Falun, Tallinn og Lahtis.

Sammen med Maria Hartz Melling gikk hun på Konneruds lag som tok gull på lagsprint under norgesmesterskapet på ski 2023.

Meritter
--------

### Verdenscupseire, individuelt

Etappeseire i Tour de Ski og andre «tour»-konkurranser ble inntil 2015 ikke regnet som verdenscupseire, men etter at en regel med tilbakevirkende gyldighet ble innført i desember 2015, teller også disse etappeseirene som verdenscupseire.

* 10
* *Oppdatert per 15. mars 2024*

| Nr. | Dato | Sted | Disiplin | Merknad |
| --- | --- | --- | --- | --- |
| 1 | 28. januar 2023 | Frankrikes flagg Les Rousses | Sprint, klassisk |  |
| 2 | 14. mars 2023 | Norges flagg Drammen | Sprint, klassisk |  |
| 3 | 18. mars 2023 | Sveriges flagg Falun | Sprint, fri teknikk |  |
| 4 | 21. mars 2023 | Estlands flagg Tallinn | Sprint, fri teknikk |  |
| 5 | 25. mars 2023 | Finlands flagg Lahtis | Sprint, klassisk |  |
| 6 | 15. desember 2023 | Norges flagg Trondheim | Sprint, fri teknikk |  |
| 7 | 10. februar 2024 | Canadas flagg Canmore | Sprint, fri teknikk |  |
| 8 | 3. mars 2024 | Finlands flagg Lahtis | Sprint, fri teknikk |  |
| 9 | 12. mars 2024 | Norges flagg Drammen | Sprint, klassisk |  |
| 10 | 15. mars 2024 | Sveriges flagg Falun | Sprint, klassisk |  |

Referanser
----------

1. ↑   data.fis-ski.com[Hentet fra Wikidata]
2. ↑   konnerud.no[Hentet fra Wikidata]
3. ↑  «Annonsørinnhold: Dette er Norges nye langrennskomet: – Kan bli best i verden». *MDH: Skistad*. Besøkt 5. april 2023.
4. ↑  Agledal, Henrik Halvorsen. «Supertalentet Skistad (19) sjokkerte – nå åpnes VM-døren». *NRK*. Besøkt 18. november 2018.
5. ↑  «Kristine Stavås Skistad (24): Gjenreisingen etter fallet». *www.vg.no*. 22. februar 2023. Besøkt 5. april 2023.
6. ↑  Langrenn.com - *Janteloppet Supersprint: Skistad jublet for ny verdensrekord - Så kom sjokkmeldingen*, besøkt 3. februar 2020.
7. ↑  VG.no - *Stavås Skistad fikk ikke plass på landslaget: –Trodde etter VM at jeg kom til å få være med*, besøkt 3. februar 2020.
8. ↑  NRK.no - *Skistad gikk på kraftig treningssmell: – Hun må lære å balansere*, besøkt 3. februar 2020.
9. ↑  NRK.no - *Treneren med klar beskjed om Stavås Skistad-taktikk: – Det holder ikke*, besøkt 3. februar 2020.
10. ↑  Langrenn.com - *NM-gull til Skistad og Rysstad*, besøkt 3. februar 2020.
11. ↑  «FIS endrer tellingen - nå har Bjørgen over 100 vercensupseirer!». *NRK*. 20. desember 2015. Besøkt 15. mars 2024.

Eksterne lenker
---------------

* (en) Kristine Stavås Skistad – FIS (langrenn) Rediger på Wikidata